జాసన్ స్టాథమ్
ఫ్రెంచ్ కనెక్షన్‌తో పనిచేస్తున్నప్పుడు, ఒక చలనచిత్ర రూపకల్పనపై కసరత్తు చేస్తూ, ఔత్సాహిక కళాకారుడి పాత్ర ఎంపికకు ప్రయత్నిస్తున్న బ్రిటీష్ దర్శకుడు గయ్ రిట్చీకి అతను పరిచయం చేయబడ్డాడు. స్టాథమ్ గతం గురించి తెలుసుకున్న తర్వాత 1998లో విజయవంతమైన తన "లాక్, స్టాక్ అండ్ టూ స్మోకింగ్ బ్యారెల్స్" చిత్రంలో "బేకన్" పాత్రను రిట్చీ అతనికి కేటాయించాడు. ఈ చిత్రం విమర్శకులు మరియు ప్రేక్షకుల ప్రశంసలు అందుకుంది. దాంతో అప్పటివరకు పెద్దగా తెలియని స్టాథమ్‌ ఒక్కసారిగా అందరి దృష్టిని తనవైపు తిప్పుకున్నాడు. 2000లో విడుదలయిన "స్నాచ్" చిత్రం ద్వారా రిట్చీతో స్టాథమ్ రెండోసారి కలిసి పనిచేశాడు. అందులో బ్రాడ్ పిట్, డెన్నిస్ ఫరీనా మరియు బెనిసియో డెల్ టోరో వంటి ప్రముఖ నటులతో స్టాథమ్ నటించాడు. ఆ చిత్రం $80 మిలియన్లకు పైగా వసూళ్లను సాధించడంతో స్టాథమ్ హాలీవుడ్‌లో నిలదొక్కుకున్నాడు. తర్వాత 2001లో "గోస్ట్స్ ఆఫ్ ది మార్స్" మరియు "ది వన్" చిత్రాల్లో అతను నటించాడు.
అనంతరం స్టాథమ్‌కు పలు అవకాశాలు వచ్చాయి. 2002లో "ది ట్రాన్స్‌పోర్టర్" చిత్రంలో డ్రైవర్‌గా ఫ్రాంక్ మార్టిన్‌‌ పాత్రను పోషించాడు. తనకు మార్షల్ ఆర్ట్స్‌ నేపథ్యం ఉండటంతో అందులోని పలు పోరాటాలను అతను సొంతంగా చేశాడు. దానికి కొనసాగింపుగా 2005లో "ట్రాన్స్‌పోర్టర్ 2" మరియు 2008లో మూడో "ట్రాన్స్‌పోర్టర్" చిత్రం విడుదలయ్యాయి. "ది ఇటాలియన్ జాబ్" (2003) (హ్యాండ్‌సమ్ రాబ్ పాత్రను పోషించాడు), మరియు "సెల్యులార్" (2004) చిత్రాల్లో అతను సహాయక పాత్రలు మరియు "క్రాంక్" (2006) చిత్రంలో ప్రధాన పాత్ర చేయడానికి ముందు "కొలటెరల్‌" లో హాస్యప్రధాన పాత్ర పోషించాడు. "క్రాంక్" చిత్రంలో తాను చేసిన పాత్ర తన నిజ జీవితానికి దగ్గరగా ఉందని సెప్టెంబరు, 2006లో విడుదలయిన "మేగ్జిమ్" సంచికలో స్టాథమ్ పేర్కొన్నాడు. 2005లో దర్శకుడు రిట్చీ తన కొత్త ప్రాజెక్టు "రివోల్వర్" ‌లో స్టాథమ్‌కు మరోసారి అవకాశం కల్పించాడు. "" , "ట్రాన్స్‌పోర్టర్ 3" ఇటీవల విడుదలయిన అతని చిత్రాలు. మరియు"" .
బ్రాడ్ పిట్
పిట్ తన నటనా వృత్తిని టెలివిజన్‌లో అతిథి పాత్రలతో ప్రారంభించాడు, 1987వ సంవత్సరంలో CBS వారి ధారావాహిక కార్యక్రమం "డల్లాస్"‌లోని ఒక పాత్ర కూడా ఇందులో ఉంది. "థెల్మా & లూయిస్" చిత్రంలో జీనా డేవిస్ యొక్క పాత్రను చేరిచే, ఉచితంగా ప్రయాణాలను చేసే ఒక కౌబోయ్‌గా అతని నటన బాగా గుర్తింపు తెచ్చింది. "ఎ రివెర్ రన్స్ థ్రూ ఇట్" (1992) మరియు "" (1994) వంటి భారీ బడ్జెట్ చలన చిత్రాలలో అతనికి ప్రధాన పాత్రలు లభించాయి. 1994వ సంవత్సరపు నాటకం "లెజెండ్స్ ఆఫ్ ది ఫాల్" చలన చిత్రంలో ఆంథోని హాప్కిన్స్‌కు విరోధిగా నటించాడు, ఈ చలనచిత్రం వలన మొట్టమొదటిసారిగా అతని పేరు గోల్డెన్ గ్లోబ్ అవార్డుకు ఎంపికయ్యింది. 1995వ సంవత్సరంలో క్రైమ్ థ్రిల్లర్ "సెవెన్" అనే చలన చిత్రంలో మరియు "ట్వెల్వ్ మంకీస్" అనే సైన్స్ ఫిక్షన్ చలనచిత్రంలో అతను విమర్శకులు సైతం మెచ్చుకొనే రీతిలో నటించాడు, వీటిలో రెండవ చలన చిత్రంలోని చేసి నటనకు ఇతను ఉత్తమ సహాయ నటునిగా గోల్డెన్ గ్లోబ్ అవార్డుకు మరియు అకాడమీ అవార్డుకు ఎంపికయ్యాడు. నాలుగు సంవత్సరాల తరువాత అంటే 1999వ సంవత్సరంలో పిట్ "ఫైట్ క్లబ్" అనే విజయవంతమైన చలన చిత్రంలో ప్రధాన పాత్ర పోషించాడు. తరువాత 2001వ సంవత్సరంలో అంతర్జాతీయంగా ఘన విజయాన్ని సాధించిన "ఓష్యన్స్ ఎలెవెన్" మరియు దాని తరువాయి భాగాలు "ఓష్యన్స్ ట్వెల్వ్" (2004) మరియు "ఓష్యన్స్ థర్టీన్" ‌లో (2007) నటించాడు. "ట్రాయ్" (2004) మరియు "మిస్టర్ & మిసెస్ స్మిత్" (2005) చలన చిత్రాలు అతనికి భారీ వ్యాపార విజయాలు తెచ్చిపెట్టాయి. 2008వ సంవత్సరం "ది క్యూరియెస్ కేస్ ఆఫ్ బెంజమిన్ బటన్" అనే చలన చిత్రంలో ప్రధాన పాత్రలో ప్రదర్శించిన నటనకు అతను రెండవ సారి అకాడమీ అవార్డుకు ఎంపికయ్యాడు.